OzLabs/hebrew-wiki-articles huggingface dataset:
אלון יזרעאל

לוגו להקת המחול אלון יזרעאל
להקת המחול "אלון יזרעאל" במופע בפסטיבל מחול יזרעאלי
אלון יזרעאל
אלון יזרעאל היא להקת מחול ישראלית של רקדנים בוגרים בגילאי 30 ומעלה. 

שם הלהקה נגזר מעץ אלון ששורשיו נטועים באדמת עמק יזרעאל מזה מאות בשנים. עץ האלון מוזכר בתנ"ך עוד מימי נהלל המקראית כסמל לעוצמה ולחוסן, ובהיותו נטוע בבית המקדש (רד"ק, ישעיה, ו, יג "יש מפרשים בשלכת"), ואומץ על ידי המועצה האזורית עמק יזרעאל. מרבית חברי הלהקה הם תושבי העמק אך יש גם מחיפה והקריות. כוראוגרף הלהקה ומנהלה האמנותי הוא זאב קרן מיום היווסדה.

== היסטוריה ==
הלהקה נוסדה באביב 1994. בראשית ימיה פעלה במסגרות העירוניות בקריית טבעון ונצרת עילית ובשנת 2008 התאגדה הלהקה לעמותה בשם "אלון יזרעאל עמותה למחול בעמק" וקבעה את מרכז פעילותה במושב נהלל שבעמק יזרעאל. כל הרקדנים בלהקה הם חברים בעמותה.

העמותה קבעה כמטרה את טיפוח והעמקת הקשר עם המחול הישראלי בארץ ובעולם ובמסגרת זו הציבה בראש מטרותיה את קידום המחול העממי הישראלי בעמק יזרעאל .

בעידוד המועצה האזורית עמק יזרעאל יזמה ויסדה בשנת 2010 את פסטיבל מחול יזרעאלי המתקיים מאז בכל שנה בסמוך לחג השבועות ומארח את מיטב להקות הוותיקים בארץ. "פסטיבל מחול יזרעאלי" משתלב כחלק מאירועי "חלב ודבש" של המועצה האזורית עמק יזרעאל ומושך קהל רב מישובי העמק והצפון. 

כל חברי הלהקה לוקחים חלק פעיל בתכנון, בארגון, בהפקה והקמת התפאורה לקראת פסטיבל מחול יזרעאלי תוך כדי הכנותיהם להופעות המתוכננות.

הלהקה משתתפת מדי שנה בכנסי להקות ראשונים בירושלים מיוזמת " הורה ירושלים", בפסטיבל מחול כרמיאל, בפסטיבל "ארבעת המינים" בגן יבנה במופעים ובאירועים בהזמנת ארגונים פרטיים וממלכתיים, ומייצגת את מדינת ישראל ועמק יזרעאל בפסטיבלים בעולם. הלהקה הוזמנה להופיע ברומניה, תאילנד, סין, בולגריה, סלובניה, צ'כיה ובאירועים בהזמנת הקהילות היהודיות בעולם 

ברפרטואר הלהקה למעלה מ-60 יצירות מחול בנושאים שונים כמו "מן המקורות", "ארץ ישראל", הווי ותרבות יהודית, לכבוד משוררים כמו חיים נחמן ביאליק, מוזיקאים כמו סשה ארגוב ונחום היימן, כהערכה לאמנים כמו יהורם גאון, יוסי בנאי ורבים נוספים.

==קישורים חיצוניים== 
* 
* [http://www.youtube.com/user/alonyizrael סרטונים מהופעות להקת המחול אלון יזרעאל]

קטגוריה:ישראל: מחול
קטגוריה:עמק יזרעאל
קטגוריה:ריקודי עם בישראל: להקות
ליודמילה קסטקינה

ליודמילה קסטקינה (ברוסית: Людмила Касаткина; 15 במאי 1925 - 22 בפברואר 2012) הייתה שחקנית תיאטרון וקולנוע רוסיה וסובייטית. זכתה במספר פרסים והוענק לה התואר האמן העממי של ברית המועצות (1975). על פעילותה בתחום התיאטרון והקולנוע הוענקו לה מספר עיטורים.

== חייה ==
ליודמילה קסטקינה נולדה בשנת 1925 בכפר במחוז סמולנסק. תוך זמן קצר המשפחה עברה למוסקבה. היא למדה בלט וכבר בגיל 11 החלה להופיע. לאור פציעה ברגל היא נאלצה לעזוב את המחול. בשנת 1943 היא החלה ללמוד משחק ולאחר סיום הלימודים בשנת 1947 התקבלה לתיאטרון הצבא האדום במוסקבה. בתיאטרון זה היא עבדה עד סוף חייה.

בשנת 1950 קסטקינה התחתנה עם הבמאי סרגיי קולוסוב.

התפקיד הראשון בקולנוע של השחקנית היה בסרט "מעלפת הטיגריסים" (1954) לצד פאבל קדוצ'ניקוב. על גילום תפקיד זה היא זכתה בפופולריות רבה. בשנת 1964 היא הצטלמה בתפקיד הראשי בסדרת טלוויזיה סובייטית הראשונה. כמו ברוב סרטיה, הבמאי של הסדרה היה בעלה.

בשנת 1967 היא הצטלמה בסדרת טלוויזיה נוספת "מבצע טרסט" על פעילות סוכני נ.ק.וו.ד נגד מרגלים. בסרט זה לראשונה קסטקינה שיחקה תפקיד שלילי - היא גילמה טרוריסטית שפועלת נגד השלטון הסובייטי.

בשנת 1974 הנהלת התיאטרון בה עבדה קסטקינה התחלפה והבמאי החדש למעשה לא שיתף אותה בהצגות חדשות. למרות זאת היא המשיכה את עבודתה בתיאטרון ולא עזבה אותו.

בשנת 1975 קסטקינה זכתה בתואר "שחקנית השנה" בברית המועצות על תפקידה בסרט על אירועי מלחמת העולם השנייה. היא המשיכה להצטלם עד לשנת 2006.

ליודמילה קסטקינה נפטרה בשנת 2012, 11 ימים לאחר פטירת בעלה. הזוג הוטמן בבית העלמין נובודוויצ'יה במוסקבה.

==קישורים חיצוניים==

* 

קטגוריה:שחקני קולנוע וטלוויזיה רוסים
קטגוריה:שחקניות קולנוע וטלוויזיה סובייטיות
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות (רוסיה)
קטגוריה:אישים הקבורים בבית העלמין נובודוויצ'יה
קטגוריה:רוסיות שנולדו ב-1925
קטגוריה:רוסים שנולדו ב-1925
קטגוריה:רוסים שנפטרו ב-2012
פסטיבל התמר

לוגו הפסטיבל
[[ברי סחרוף בהופעה על פסגת המצדה, פסטיבל התמר 2005]]
פסטיבל התמר הוא פסטיבל מוזיקה ישראלית ולועזית, המתקיים מדי שנה, החל מ-1999, ברחבי מועצה אזורית תמר, באזור ים המלח.

בפסטיבל מתקיימים מופעים של מוזיקאים ישראלים ובינלאומיים במשך 4 ימים, במהלך חול המועד סוכות. המופעים מתרחשים במספר אתרים מדבריים פתוחים באזור ים המלח: פסגת המצדה, היכל מצדה (למרגלות הר המצדה), הגן הבוטני בעין גדי, ויישובי כיכר סדום. חלק מהמופעים במצדה מתחילים בלילה ונמשכים עד לזריחת השמש.

==קישורים חיצוניים==
* [http://www.tamarfestival.com/ אתר פסטיבל התמר]
* [https://www.facebook.com/tamarfestival/ פסטיבל התמר בפייסבוק]
* [http://www.haaretz.co.il/CM.shows_item_show,408,208,9686,.aspx פסטיבל התמר 2012], באתר עכבר העיר
* 
* [https://www.youtube.com/watch?v=fmcaUYYHzdI&feature=youtu.be "יהיה בסדר" בגלי צה"ל על הדרת נשים בפסטיבל התמר], 26 ביולי 2015

קטגוריה:מועצה אזורית תמר
תמר
אלינור גרטי

אמסטרדם, 1928. ראשונה משמאל, אלינור גרטי]]
אלינור גרטי-סביל (באנגלית: Eleanor A. Garatti-Saville; 12 ביוני 1909 – 9 בספטמבר 1998) הייתה שחיינית אמריקאית. פעמיים ברציפות אלופה אולימפית (אמסטרדם 1928 ולוס אנג'לס 1932) במשחה שליחות 4x100 מטר חופשי, זוכת ארבע מדליות אולימפיות, מהן שתיים זהב ושיאנית עולם במשחה ל-100 מטר חופשי. הייתה לשחיינית האישה הראשונה בהיסטוריה ששחתה משחה זה מתחת ל-1:10 דקות.

== ביוגרפיה ==
גרטי נולדה בבלוודיר שבקליפורניה.

===אלופה אולימפית===
באולימפיאדת אמסטרדם (1928) זכתה גרטי בשתי מדליות, זהב וכסף, מדליית זהב במשחה שליחות 4x100 מטר חופשי ביחד עם אדלייד למברט, מרתה נורליוס ואלבינה אוסיפוביץ בשיא עולם חדש של 4:47.6 דקות, לפני בריטניה (5:02.8 דקות) ודרום אפריקה (5:13.4 דקות) ומדליית כסף במשחה ל-100 מטר חופשי בתוצאה של 1:11.4 דקות, אחרי אלבינה אוסיפוביץ שקבעה שיא אולימפי חדש של 1:11.0 דקות ולפני ג'ויס קופר מבריטניה (1:13.6 דקות).

===שיאנית עולם===
באליפות ארצות הברית שנערכה בהונולולו שבהאוואי ב-7 באוגוסט 1929 זכתה גרטי במדליית זהב במשחה ל-100 מטר חופשי בשיא עולם חדש של 1:09.8 דקות, שיפור לשיא בן ה-3 שנים של בת ארצה אתל לאקי (1:10.0 דקות) ובכך הייתה לאישה הראשונה בהיסטוריה ששחתה משחה זה מתחת ל-1:10 דקות. שיא זה החזיק מעמד 3 שבועות ונשבר על ידי אוסיפוביץ (1:09.4 דקות).

באולימפיאדת לוס אנג'לס (1932) זכתה גרטי בשתי מדליות, זהב וארד, מדליית זהב במשחה שליחות 4x100 מטר חופשי בשיא עולם חדש של 4:38.0 דקות, לפני הולנד (4:47.5 דקות) ובריטניה (4:52.4 דקות) ובכך הייתה לשחיינית אישה הראשונה שמגנה על תוארה במשחה שליחים ומדליית ארד במשחה ל-100 מטר חופשי בתוצאה של 1:08.2 דקות, אחרי בת ארצה הלן מדיסון שקבעה שיא אולימפי חדש של 1:06.8 דקות ווילי דן אודן מהולנד (1:07.8 דקות).

בשנת 1998 נפטרה גרטי.

== השגים ==
*בשנת 1992 זכתה גרטי להיכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-100 מטר חופשי

== קישורים חיצוניים ==

* 

== הערות שוליים ==

קטגוריה:שחייניות באולימפיאדת אמסטרדם (1928)
קטגוריה:שחייניות באולימפיאדת לוס אנג'לס (1932)
קטגוריה:אלופות אולימפיות אמריקאיות: שחייה
קטגוריה:זוכות מדליית ארד אולימפית אמריקאיות: שחייה
קטגוריה:זוכות מדליית כסף אולימפית אמריקאיות: שחייה
קטגוריה:שיאניות עולם אמריקאיות: שחייה
קטגוריה:שחייניות חופשי אמריקאיות
קטגוריה:אמריקאיות שנולדו ב-1909
קטגוריה:אמריקאים שנולדו ב-1909
קטגוריה:אמריקאיות שנפטרו ב-1998
קטגוריה:אמריקאים שנפטרו ב-1998
מכתב הרשאה

כתב הרשאה (באנגלית: Letters patent; מלטינית: litterae patentes; מילולית: "מכתב גלוי") היא הוראה רשמית הבאה בצורת מסמך רשום וגלוי המונפק על ידי המונרך או נשיא, בדרך כלל המעניק סמכות, בעלות, תוקף, תואר או מעמד לאדם, חברה או איגוד.

את כתב ההרשאה, בניגוד לחוק או לתקנה, אין בסמכותו של הפרלמנט להעניק, אלא הוא בידיו של ראש המדינה. במדינת ישראל לא קיים מושג כשכזה והוא נפוץ רק במדינות השייכות לכתר הבריטי או שהיו תחתיו (למשל, ארצות הברית).

מכיוון שמכתבי ההרשאה משמשים בין השאר להענקת בעלות על המצאה לממציא, נוצר המונח "פטנט" כדי לתאר בעלות על המצאה.

==ראו גם==
* מכתב ההרשאה של הונג קונג

==קישורים חיצוניים==

* 

קטגוריה:חוק ומשפט
שמשי-אדד החמישי

שמשי-אדד החמישי היה מלך האימפריה האשורית החדשה בין השנים 824–811 לפנה"ס. הוא נקרא על שם אל הסערה אדד.

שמשי-אדד היה בנו ויורשו של המלך שלמנאסר השלישי, בעלה של המלכה שַמוּראמַת (Shammuramat), אביו של אדד-ניררי השלישי שמלך אחריו, וסבו של שלמנאסר הרביעי.

שנות שלטונו הראשונות היו רצופות במאבק עם אחיו על כס המלוכה של אשור. אחיו אשור-דנין-פאל הנהיג מרד שהחל כבר בשנת 826 לפנה"ס על הירושה. על פי כתובת של שמשי-אדד, אחיו הצליח להעביר לצידו 27 ערים חשובות כולל העיר נינוה. המרד נמשך עד שנת 820 לפנה"ס. המרד החליש את האימפריה האשורית והשפעתה נמשכה עד הרפורמות של תגלת פלאסר השלישי.

בשלב מאוחר יותר של תקופת מלכותו הוא יצא למסע מלחמה לדרום מסופוטמיה וכרת הסכם עם המלך הבבלי מרדוך-זאקיר-שומי הראשון.

בשנת 814 לפנה"ס הוא ניצח בקרב של דור-פאפסוקאל כנגד המלך הבבלי מרדוך-באלסו-איקבי וכמה שבטים ארמיים שהתיישבו בבל.

== לקריאה נוספת ==
<div class="mw-content-ltr">
* 
</div>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מלכי האימפריה האשורית החדשה
La Nave del Olvido

"La Nave del Olvido" (בעברית: "ספינת השכחה") הידוע גם בשם "Espera" ("חכי"), הוא פזמון בספרדית שנכתב (מילים ולחן) על ידי המלחין הארגנטינאי דינו ראמוס והתפרסם לראשונה בדצמבר 1969 על ידי הזמר המקסיקני חוסה חוסה. הפזמון, שהוא בסגנון בלדה רומנטית, זכה מאז להצלחה רבה במדינות דוברות ספרדית ובוצע במשך השנים על ידי זמרים רבים. גם בישראל זכה השיר לפופולריות ובוצע בתחילה על ידי אריס סאן ב-1971 ולאחר מכן על ידי מספר מבצעים נוספים.

== מילות השיר ==
הדובר בשיר הוא גבר מאוהב הקורא לאהובתו לחכות מעט ולא לעזוב ולשכוח אותו עכשיו. הוא מבטיח לה שייתן לה את כל שתבקש אם תישאר עמו, אפילו את חייו, ואומר אף כי אם תעזוב אותו - ימות. בפזמון החוזר הוא מבקש:"Espera un poco, un poquito más", "חכי מעט, רק עוד קצת".

== ביצועים בעולם ==
ככל הנראה, המבצע הראשון של השיר היה חוסה חוסה. "La Nave del Olvido" היה הלהיט הראשון של חוסה חוסה והפך מאז לאחד השירים המזוהים איתו ביותר. זה היה גם שם אלבומו השני שיצא ב-1970, לאחר הצלחת השיר הראשונית.

ב-1980 הוציא הזמר הספרדי, חוליו איגלסיאס, גרסה שלו לשיר שיצאה באלבומו "Hey!", אחד מאלבומיו המצליחים ביותר.

=== ביצועים נוספים של זמרים מפורסמים ===
*רישאר אנטוני (1970)
*ויקי קאר 
*לוס פנצ'וס 
*כריסטיאן קסטרו 
*קונצ'ה בואיקה 
*צ'אבלה ורגאס
*בטי מיסייגו (1991)
*מרקו אנטוניו סוליס 
*תמרה (זמרת) (2005)
*לוצ'ו חטיקה 2008

== ביצועים בישראל ==
ככל הנראה, המבצע הראשון של השיר בישראל היה אריס סאן שהוציא ב-1971 תקליטון שבו הופיע בצד א' הלהיט היווני "דירלדאדה" (שהתפרסם בישראל על ידי טריפונס) ובצד ב' הופיע "La Nave del Olvido". השיר זכה להצלחה ומאז נודע בישראל בשם "אספרה". בשם זה אף הופיע בתקליט אריך הנגן של אריס סאן ה-1972 "Dam-Dam". עוד ביצעו את השיר בגרסתו הספרדית הצמד סטלוס ואורן חן.

ב-1986 התפרסם השיר "רוברטו" בביצועה של מרגלית צנעני באלבום הבכורה שלה, "נערי שובה אלי". המילים ללחנו של ראמוס נכתבו על ידי שלמה כישור והעיבוד המוזיקלי היה של חיים חדד-הדר.

ב-2012 התפרסמה גרסתה של הזמרת הישראלית, יסמין לוי, באלבומה הבינלאומי, "Libertad". היא אף ביצעה את השיר בערב מחווה לאריס סאן שערכה עיריית בת ים ביוני 2013.

בסרט הישראלי, "רסיסי אהבה", שיצא למסכים ב-2012, מבצעת השחקנית עדנה בליליוס את השיר כחלק מעלילת הסרט.

צביקה פיק הוציא גרסה עברית לשיר, למילים של מירית שם אור, בשם "עוד רגע". אייל גולן הוציא גרסה עברית, למילים של רותם כהן, בשם "אתן לך".

== קישורים חיצוניים ==

*
*
*

== הערות שוליים ==

קטגוריה:שירי 1969
קטגוריה:סינגלים מ-1986
קטגוריה:שירי מרגלית צנעני
קטגוריה:שירים בספרדית
קטגוריה:שירים בעברית
גריפ ראשי

טכנאי ראשי
גְּרִיפּ רָאשִׁי (באנגלית: Key Grip, בעברית תקנית תַּמְכָן רָאשִׁי) הוא מקצוע בתעשיית הקולנוע הכלל-עולמית. בישראל, נקרא תפקיד זה בעבר חשמלאי ראשי, או טכנאי ראשי, ואילו השימוש בשם הלועזי של מקצוע זה נהוג החל משנות התשעים. הגריפ מופקד על הצד הטכני של כל הסרט, ועובד בכפוף לצלם.

תפקידיו הנוספים של הגריפ כוללים: התקנת מצלמה, הפעלתה, תיאום התאורה כך שתתאים לסצנה ופיקוח על יציבות המצלמה כך שתתאים לחזונו של הצלם הראשי, המקיים את חזון הבמאי. הגריפ הראשי נדרש, לעיתים קרובות, לפקח על מידת הבטיחות בסט הצילומים, אף על פי שמדיניות הוליווד החדשה (והלא-רשמית), שנהוגה מאז העשור הראשון של המאה ה-21 מטילה על עוזר הבמאי הראשון לפקח על בטיחות על סט הצילומים.

בממלכה המאוחדת הגריפ מהווה חלק ממחלקת הצילום (צלם ראשי, עוזרו, תאורן, עוזרו, גריפ ועוזרו) והעובדים בעבודה זו נדרשים לרוב להוכיח ניסיון קודם כעוזר של גריפ.

קטגוריה:מקצועות בתעשיית הקולנוע
קניסטל

קָנִיסְטֶל שגם ידוע בתור ספוטה כתומה (שם מדעי: Pouteria campechiana) הוא עץ ירוק עד שמקורו בדרום מקסיקו ובאמריקה המרכזית. העץ מגודל בשל פירותיו גם במדינות אחרות, כברזיל, טאיוואן ווייטנאם.
עץ הקניסטל גדל עד לגובה של עשרה מטרים. הוא מניב פרי צהבהב-כתמתם ואכיל, המכונה גם ספוטה צהובה, ואורכו עשוי להגיע עד שבעה סנטימטרים. בשר הקניסטל מתוק ומרקמו מושווה לעיתים למרקם חלמון ביצה מבושל, ולכן מכונה הפרי לעיתים בשם "חלמונית". הפרי משויך לאותה משפחה כמו ספוטה ממית (mamey sapote) ופרי האביו (abiu).

== שימושים ==
פרי הקניסטל מבשיל בעודו על העץ. צבעו של פרי שהבשיל לחלוטין צהוב עז, ובסופו של התהליך, הוא מתרכך ונושר. באופן מפתיע, מזיקים וציפורים אינם נוגעים בבשר הפרי, ככל הנראה בשל עפיצותו, שמצטמצמת באופן ניכר בפירות בשלים מאוד, אך עדיין ניתנת לזיהוי על הלשון. לעיתים, פירות בשלים שנקטפו מן העץ בעודם קשים אינם מצליחים להתרכך ולאבד מעפיצותם, וליצור את המרקם שמזכיר חלמון ביצה. הסיבה הזאת, נוסף על העובדה שפירות קלימקטריים נרקבים מהר יחסית בטמפרטורת החדר, תרמה ככל הנראה לחוסר-חשיבותו הכלכלית של הקניסטל, פרי שטעמו מתחבב על רבים, וגם קל לעיבוד.

בדומה לפרי הלוקומה (lúcuma), קניסטל אכיל כמו שהוא. כאשר בשר הפרי מעורבב בחלב, נוצר מילקשייק קטיפתי או קינוח מתקתק וריחני דמוי-רפרפת.

==קישורים חיצוניים==

* 

== הערות שוליים ==

קטגוריה:פירות טרופיים
קטגוריה:מקסיקו: עצים
קטגוריה:ספוטיים
קטגוריה:צמחיית חצי האי יוקטן
פולידור רקורדס

פולידור רקורדס (באנגלית: Polydor Records) היא חברת תקליטים בבעלות חברת יוניברסל מיוזיק גרופ.

==היסטוריה==
חברת פולידור הייתה בתחילתה מותג עצמאי של חברת דויטשה גרמופון. החברה הוקמה בשנת 1924 ונמכרה לדקה בשנות השלושים אך נעשתה פופולרית רק בשנת 1946 כאשר הפכה למותג של המוזיקה הקלאסית. בשנת 1949 נמכרו הזכויות ל-"His Master's Voice" נמכרו לחברת EMI. בתחילת שנות השישים הוחתמו אומנים לא מוכרים, טוני שרידן והביטלס שהפכו למפורסמים לאחר מכן.

בשנת 1969 נפתחה שלוחה של החברה בארצות הברית. המשרד האמריקאי לא זכה להצלחה רבה בתחילתו והתפרסם רק לאחר חתימתו של ג'יימס בראון על חוזה בשנת 1971. בשנת 1972 שיתפה חברת פולידור פעולה עם חברת "Phonogram Records" שבשליטת חברת פיליפס ויחד יצרו את המותג "PolyGram". בתחילת שנות השבעים החתימה החברה אומנים כמו גלוריה גיינור והבי ג'יז. לעומת זאת החברה חוותה קשיים לאחר שרוב תשומת הלב הייתה סביב חברת מרקורי רקורדס השייכת גם היא ליוניברסל.

בתחילת שנות השמונים החתימה החברה אומנים כמו איאן דורי וביל פיורי. קשיי החברה גדלו והיא התמזגה לתאגיד "PolyGram Label Group" ששלט על חברת פולידור בנוסף לאיילנד רקורדס, לונדון רקורדס, אטלס רקורדס וורב רקורדס. בשנת 1994 הוקם משרד של פולידור בנאשוויל, טנסי, המשרד נסגר בשנת 1996.

==פולידור רקורדס בממלכה המאוחדת==
בתחילת שנות השבעים משרד פולידור בממלכה המאוחדת היווה את מקור ההכנסה העיקרי עם החתמתם של ואמנים כמו הג'אם והמי. ב-2006 השיקה פולידור את המותג "Fascination Records" שאחראי על מוזיקת פופ בעיקר. האומנים המרכזיים של המותג הם Girls Aloud וסופי אליס בקסטור. מאוחר יותר נוצרה להקת הבנות הסאטרדייז דרך חברת פולידור. מספר אומנים שחתומים בחברת הוליווד רקורדס עברו למותג החדש של פולידור כדוגמת האחים ג'ונאס, מיילי סיירוס, דמי לובאטו ו-Selena Gomez & The Scene.

בין האומנים החתומים בחברה נמנים: טייק ד'את, Girls Aloud, N-Dubz, הסאטרדייז, דאפי, שריל קול, La Roux, ניקולה רוברטס, סופי אליס בקסטור, קייזר צ'יפס, בויזון, ג'יימס מוריסון, S Club, אסמי דנטס, רייצ'ל סטיבנס, לואוסון, אלפאביט, אלי גולדינג, איאן בראון, ברייט אייז, קייט נאש, כריסטינה שטירמר, ו־Snow Patrol.

פולידור מהווה שלוחה בריטית למותגים החתומים באמריקה עם חברת "Interscope-Geffen-A&M" כדוגמת אמינם, The All-American Rejects, קווינס אוף דה סטון אייג', לימפ ביזקיט, טימבלנד, Yeah Yeah Yeahs, וויזר, בלאק אייד פיז, מרילין מנסון, הפוסיקט דולז, ג'נט ג'קסון, סנופ דוג, 50 סנט, מרי ג'יי בלייג', באסטה ריימס, גוון סטפאני, ד"ר דרה, ליידי גאגא, שריל קרואו, פרגי, אסתר דין, לנה דל ריי ונלי פורטדו.

==קישורים חיצוניים==

* 

קטגוריה:חברות תקליטים
יונתן גרופר

יונתן גרופר (נולד ב-13 ביוני 1980) הוא מרצה, יוצר ואנימטור בוגר "בצלאל, אקדמיה לאמנות ועיצוב ירושלים" שזכה בפסטיבל האירופאי Anca 2008 על סרט האנימציה הקצר "סופר גרופר"
ובמענק מטעם "המיזם לקולנוע וטלוויזיה ברשות לפיתוח ירושלים" על פרויקט "ארון הקודש" שכתב עם מיכל קופר-קרן ויוסי גוון.

== קריירה בפוסט פרודקשן ==
עם סיום לימודיו בבצלאל עבד בחברות פוסט-פרודקשן ואנימציה שונות.
מ-2011 מנהל את מחלקת הפוסט-פרודקשן בחברת "TROSS" המתמחה במימון המונים.

== קריירה בהוראה ==
בשנת 2014 החל ללמד פוסט-פרודקשן ואנימציה במכללת "ג'אמפקט".
משנת 2016 מרצה לסטוריטלינג בבצלאל ובהמשך החל להרצות גם ב"מכללת שנקר" וב-"HIT".

== קריירה כקומיקאי ותסריטאי ==
יונתן גרופר החל להופיע כסטנדאפיסט בשנת 2004. התפרסם לראשונה במופע ההתרמה "יומטוב" ולאחר מכן השתתף וכתב בתוכניות "עובר כל גבול" בYES, "פרויקט ביפ" ו"אין מה לראות" ב"קשת 12", "מצב כפית" בערוץ "YES Comedy", "הצחוקייה" בערוץ "ניקלודיאון", "המועדון" עם שחר חסון ב"רשת 13" ותפקידי אורח בסדרות שונות.

== קישורים חיצוניים ==

* 

== הערות שוליים ==

קטגוריה:קומיקאים יהודים ישראלים
קטגוריה:שחקני קולנוע וטלוויזיה ישראלים
קטגוריה:זוכים בתוכניות מציאות ישראליות
קטגוריה:בוגרי תיכון ליידי דייוויס (תל אביב)
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1980
אל תוך מלתעות המוות

"אל תוך מלתעות המוות" (באנגלית: Into the Jaws of Death) הוא תצלום מפורסם שצולם על ידי צלם משמר החופים האמריקני רוברט פ. סרג'נט בעת הפלישה לנורמנדי ב-6 ביוני 1944, במהלך מלחמת העולם השנייה.

==התצלום==

בתצלום נראים חיילי דיוויזיית הרגלים הראשונה נוחתים מנחתת LCVP בחוף אומהה, בשעה 7:40 בבוקר הפלישה לנורמנדי. כותרת הצילום, "אל תוך מלתעות המוות", מתייחסת לשורה מתוך שירו של אלפרד טניסון "הסתערות הבריגדה הקלה".

הצילום הפך לאייקון, ונעשה בו שימוש באמנות ובקולנוע, למשל בסרט האמריקאי "להציל את טוראי ריאן" (1998). הצילום הופיע על כריכת התרגום האנגלי לספר "איליאדה" (1998) של סטנלי לומברדו, כסמל לאוניברסליות של המלחמה.

==קישורים חיצוניים==

<div class="mw-content-ltr">
* [http://www.uscg.mil/history/articles/h_normandy.asp The Jaws of Death], U. S. Coast Guard
* [http://www.famouspictures.org/greatest-generation-d-day-landing/ Greatest Generation D-day Landing]. Famous Picture Collection website. May 5, 2013.
</div>

קטגוריה:תצלומי מלחמת העולם השנייה
קטגוריה:תצלומי גברים
קטגוריה:המערכה בנורמנדי
באסטר קראב

קלרנס לינדן "באסטר" קראב השני (באנגלית: Clarence Linden "Buster" Crabbe II; 7 בפברואר 1908 - 23 באפריל 1983) היה שחיין ושחקן קולנוע אמריקאי. הוא אלוף אולימפי (לוס אנג'לס 1932) ושחקן מפורסם בשנות ה-30 ושנות ה-40. בין תפקידיו המפורסמים היו שחקן ראשי בסדרות "פלאש גורדון" ו"באק רוג'רס".

== ביוגרפיה ==
קראב נולד באוקלנד שבקליפורניה. בגיל שנתיים עבר עם משפחתו להוואי בשל עבודתו של אביו כמשגיח במטע אננס. הוא למד תואר ראשון במשפטים באוניברסיטת דרום קליפורניה.

===קריירת שחייה===
באולימפיאדת אמסטרדם (1928) זכה קראב במדליית ארד, במשחה ל-1500 מטר בתוצאה של 20:28.8 דקות, אחרי ארנה בורג משוודיה שקבע שיא אולימפי חדש של 19:51.8 דקות ובוי צ'רלטון מאוסטרליה (20:02.6 דקות). נוסף לכך, הוא סיים במקום רביעי במשחה ל-400 מטר חופשי בתוצאה של 5:05.4 דקות.

====אלוף אולימפי====
באולימפיאדת לוס אנג'לס (1932) זכה קראב במדליית זהב, במשחה ל-400 מטר בשיא אולימפי חדש של 4:48.4 דקות, לפני שיאן העולם ז'אן טרי מצרפת (4:48.5 דקות) וצוטומו אויוקוטה מיפן (4:52.3 דקות), והעניק למדינתו המארחת של המשחקים את מדליית הזהב היחידה לגברים בשחייה במשחקים אלו. נוסף לכך, הוא סיים במקום חמישי במשחה ל-1500 מטר חופשי בתוצאה של 20:02.7 דקות, בשלב חצי הגמר הוא קבע תוצאה של 19:51.8 דקות.

בשנת 1971 שבר קראב במשחה ל-400 מטר חופשי שיא עולם למאסטרס לגילאי 60 ומעלה.

===קריירה כשחקן קולנוע===
קראב שיחק ב-175 סרטים. סרטו הראשון היה "מלך הג'ונגל" שבו גילם את קספה, איש האריה. הוא היה שחקן ראשי בסרט אחד בבימוי של רוברט היל טרזן (טרזן הנועז), שחקן ראשי בסדרות "פלאש גורדון", שחקן ראשי בסדרות "באק רוג'רס" ושיחק ב-65 מערבונים.

קראב נפטר בשנת 1983 בגיל 75 בסקוטסדייל אריזונה, לאחר שעבר התקף לב ומעד על פח אשפה בעיר מגוריו.

== תארים והישגים ==
* קראב זכה בתואר אחד באליפות המכללות
* קראב זכה ב-18 תוארי אליפות ארצות הברית
* קראב קבע 16 שיאי עולם
* לקראב כוכב בשדרת הכוכבים של הוליווד

==קישורים חיצוניים==

* 
* 

קטגוריה:שחקני קולנוע וטלוויזיה אמריקאים
קטגוריה:שחייני חופשי
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:שחיינים באולימפיאדת אמסטרדם (1928)
קטגוריה:שחיינים באולימפיאדת לוס אנג'לס (1932)
קטגוריה:אלופים אולימפיים אמריקאים: שחייה
קטגוריה:זוכי מדליית ארד אולימפית אמריקאים: שחייה
קטגוריה:שיאני עולם אמריקאים: שחייה
קטגוריה:אמריקאים שנולדו ב-1908
קטגוריה:אמריקאים שנפטרו ב-1983
טרנספקציה

טרנספקציה היא תהליך החדרת DNA לתוך תאים אאוקריוטיים. מבדילים בין 2 סוגי טרנספקציה:

*טרנספקציה קבועה stable transfection כאשר DNA זר מוחדר לתוך ה-DNA הגנומי של התא ונהיה חלק אינטגרלי ממנו
*טרנספקציה חולפת transient transfection כאשר DNA זר לא עובר החדרה לתוך גנום, אלא נמצא מחוצה לו עם מנגנון ביטוי עצמאי. במקרה כזה מקטע DNA יתבטא למשך 24-96 שעות

== שיטות לביצוע טרנספקציה ==
אדנו וירוס כנושא הווקטור במסגרת ריפוי גני.]]
* באמצעות ליפוזומים (ליפידים קטיוניים)- מולקולות שומניות בעלות מטען חיובי. DNA עובר הדגרה עם ליפוזומים שבמהלכה המטען החיובי שעל גבי הליפוזום נקשר למולקולת DNA שטעונה שלילית. הקומפלקס הנוצר מוסף לתאים ואז החלק ההידרופובי של הליפוזום יוצר אינטראקציה עם ממברנת הפלזמה של התא
* באמצעות Calcium Chloride. הדגרה של DNA עם CaCl יוצר משקע שנבלע על ידי התאים במנגנון של אנדוציטוזה או פאגוציטוזה
* באמצעות פולימרים קטיוניים. פולימרים מסחריים בעלי מטעם חיובי שנקשרים למולקולות DNA ויוצרים קומפלקסים אשר נבלעים על ידי התא במנגנונים של אנדוציטזה או פאגוציטוזה.
* באמצעות מגנט. DNA נקשר לחלקיקי nano אשר תחת תנאים של שדה מגנטי נכנסים לתוך התאים
* באמצעות אלקטרופורציה (הפעלת שדה חשמלי). במהלך הפעלת מתח חשמלי חזק ממברנת הפלזמה של התא מאבדת את היציבות שלה ומולקולות DNA הנמצאות בסביבה חודרות פנימה. לאחר הפסקת המתח הממברנה מתייצבת.
* הזרקה של DNA ישירות לתוך התאים
* הדבקה עם וירוס שלתוכו הושתל DNA

== הבדלים בין טרנספקציה קבועה לבין טרנספקציה חולפת ==
* במהלך טרנספקציה קבועה(stable) הDNA הזר עובר אינטגרציה לתוך הגנום של התא באופן אקראי. 
* במהלך טרנספקציה חולפת (transient) ה-DNA הזר מגיע לגרעין אך לא עובר אינטגרציה לתוך הגנום ולא אמור לשבש אותו. במקרה זה הDNA הזר לא עובר לתא בת במהלך החלוקה והתאים נוטים "לזרוק" אותו החוצה.

== לקריאה נוספת ==
* http://www.bio-rad.com/webroot/web/pdf/lsr/literature/10-0826_transfection_tutorial_interactive.pdf
* Tae Kyung Kim & James H. Eberwine, Mammalian cell transfection: the present and the future, Anal Bioanal Chem (2010) 397:3173–3178, DOI 10.1007/s00216-010-3821-6

==קישורים חיצוניים==
* 

קטגוריה:ביולוגיה מולקולרית
חוג פרודון

חוג פרודון (בצרפתית: Cercle Proudhon) היה חוג אידאולוגי-פוליטי-מהפכני בצרפת ערב מלחמת העולם הראשונה (נוסד ב-1911 מתוך תנועת אקסיון פראנסז) שהשפעתו נודעה עד שנות השלושים. החוג איגד זרמים שונים, מימין ומשמאל, שהתנגדו לערכי המהפכה הצרפתית, לליברליזם, לקפיטליזם, לדמוקרטיה ולסוציאל-דמוקרטיה בפרט ובזו לשמרנות ולמלוכנות וקרא לסינתזה לאומנית של זרמים אלה. חוקרים רואים בחוג זה את ראשיתו של הפשיזם הצרפתי. 

החוג נקרא על שמו של ההוגה האנרכו-סינדיקליסט פייר-ז'וזף פרודון, אך הושפע בעיקר מתורתו של ז'ורז' סורל. אידאולוגיית החוג הייתה אנטישמית מובהקת. יסוד האנטישמיות לא היה שנאת יהודים סתם, אלא עקרון פוליטי ונוסחה לאיחוד שדרות הלאום. היהודי (הקפיטליסט, הקוסמופוליטי) נתפס כמי שמתסיס, זורע פירוד ומפלג את ההמון ואנטישמיות הייתה הגרעין סביבו יכל להתגבש הרגש הלאומי. מי שייצג בעבורו את כל השנוא והבזוי בעיניו היה המדינאי היהודי הסוציאל-דמוקרט (ולימים ראש ממשלת צרפת), לאון בלום.

מנהיגי החוג, ז'ורז' ולואה ואדוארד בארת כתבו ב"הצהרה" מ-1912 ש"הדמוקרטיה היא המשגה החמור ביותר של המאה הקודמת" וקראו ליצירת סדר מדיני חדש שיהרוס את מוסדות הדמוקרטיה הבורגנית-ליברלית ויכונן תחתם עולם של גבורה גברית של לוחמים מוסריים, עולם פוריטני של אליטה פרולטרית הבאה בברית עם הנוער המשכיל והלאומני, הצמא לפעולה ונסמכת על ההמון (ושואבת בכך מהגותו של גוסטב לה בון). זאת בניגוד ל"ברית הרפובליקנית" המנוונת של הסוציאליזם המתון עם הבורגנות הליברלית שכוננה בצרפת עם סיום פרשת דרייפוס. לפי "הסינתזה" שהציג סורל, הפרשה הוכיחה שוב כי הבורגנות מנצלת את הכוחות המהפכניים של הפרולטריון לצרכה (כמו במהפכה הצרפתית, במהפכת יולי 1830 ובייסוד הרפובליקה הצרפתית השנייה ב-1848). הדמוקרטיה היא כוחה והמצאתה של הבורגנות ולפיכך, על מנת לשבור את הבורגנות יש לשבור את הדמוקרטיה, שהיא אויבתו של הסוציאליזם האידיאלי. הסוציאליזם האידיאלי אינו רואה עוד את המעמד כנושא בשורת המהפכה שלו אלא את האומה. מכאן נובעת התפיסה של "הדרך השלישית", המאמצת את העקרונות הסוציאליסטיים המוסריים משמאל ואת הלאומנות מימין ככוח מניע למהפכה (זאת בניגוד לסוציאל-דמוקרטיה שהמירה את הלהט המהפכני בברית בורגנית עם הליברלים).

==קישורים חיצוניים==

==הערות שוליים==

קטגוריה:פשיזם בצרפת
קטגוריה:צרפת: פוליטיקה
קטגוריה:צרפת: אנטישמיות
אלמוג אש

אלמוג אש (שם מדעי: Millepora) הוא קבוצה טקסונומית בחסרי חוליות, ממלכת הצורבים, מחלקת הידרתים (Hydrozoa), מסדר האנטוטאקה (Anthoathecata ) ממשפחת המיליפורידה (Milleporidae).<ref></ref>

אלמוגי האש מונים כ־50 מינים הגדלים בשלל צורות - עטופים, מסועפים, עמודיים, מסיבים. המורפולוגיה שלהם מושפעת מאוד מהתנאים הסביבתיים שבהם הם גדלים, והם ידועים ביכולות פלסטיות פנוטיפיות. הם מפרישים שלד גירני ומסייעים לבניית השונית ואף מסוגלים לגדול על מצע של אלמוגים אחרים ובכך לדחוק אותם תחרותית<ref></ref>

המושבות שלהם בנויות משני סוגי פוליפים, פוליפים המזינים את האלמוג - גאסטרואיד אשר מכילים חלל גאסטרוולי ופה ופוליפי הגנה - דאקטלוזואידים ללא פה אבל בעלי זרועות, שערות מיקרוסקופיות הלוקחות חלק במנגנון ההגנה של האלמוג. הפוליפים מסודרים כך שכל גאסטרולוזואיד מוקף בדאקטלוזואידים. <ref></ref>

== סימביוזה ==
בשלד הגירני של האלמוג ישנם מיקרואצות (זואוקסנטלות) החיות איתו בסימביוזה ומספקות לו נוטריינטים כמו מימן וזרחן ותוצרי הפוטוסינתזה כמו פחמן דו-חמצני, ובכך מסייעות בגדילתו. במקרים של התחממות מי הים המיקרואצות הללו עלולות לעזוב את האלמוג עקב תנאי עקה. מצב זה נקרא הלבנה והוא מתרחש ביותר ויותר שוניות אלמוגים בעולם עקב ההתחממות הגלובלית.<ref></ref>

== מנגנון ההגנה והרעל ==
האלמוג נמנה עם זני ה"צורבן", משום שעל שטח פניו מצויות שערות מיקרוסקופיות בעלות תאי צריבה עם כושר חדירה רב, פגיעתם באדם גורמת לחדירת הקוץ והרעלים לעור ונגרמת צריבה עזה המלווה בהתנפחות ממושכת של האיבר הנפגע. שערות מיקרוסקופיות אלו מסייעות גם בלכידת טרף ובהזנת האלמוג.

במחקר אשר בדק את הרעל הנמצא באלמוגי אש נמצא כי הוא מכיל 190 רעלנים משוערים בהם חומרים אנטיבקטריאליים כנגד חיידקים גראם-חיוביים וחיידקים גראם-שליליים וטוקסינים בעלי פעילות המוליטית כמו טריפסין וכימוטריפסין<ref></ref>

==קישורים חיצוניים==

* [https://www.mdpi.com/2072-4292/8/2/118 Remote Sensing of Coral Reefs for Monitoring and Management: A Review], MDPI
* [https://www.researchgate.net/publication/285828061_Millepora_fire_corals_species_Toxinological_studies_until_2011 Millepora fire corals species Toxinological]

== הערות שוליים ==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:הידרתים
ים שלמה

ים שלמה (באנגלית: Solomon Sea) הוא ים שולי השוכן בדרום מערב האוקיינוס השקט, בין איי שלמה (שנתנו לים את שמו) ופפואה גינאה החדשה.

במלחמת העולם השנייה נערכו בים שלמה מספר קרבות, בין כוחות הצי הקיסרי היפני וכוחות בעלות הברית.

== קישורים חיצוניים ==

* 

שלמה
קטגוריה:פפואה גינאה החדשה: גופי מים
קטגוריה:איי שלמה: גאוגרפיה
MAD TV

MAD TV הוא ערוץ טלוויזיה יווני פרטי המשדר תוכניות מוזיקה. הערוץ החל לפעול ב-6 ביוני 1996. עיקר שידורי הערוץ עוסקים במוזיקת פופ, מוזיקה אלקטרונית, מוזיקת רוק, מוזיקה אלטרנטיבית, R&B, ומוזיקת היפ-הופ עדכניות. תוכניות הערוץ כוללות חדשות, ראיונות, וסרטים תיעודיים מעולם המוזיקה, וידאו קליפים, קטעי הופעות, ותוכניות בתחומי האינטרנט, משחקי הווידאו, הקולנוע ומועדוני הלילה, מיוון ומהעולם.

החל מיוני 2005 MAD TV מארגן את טקס פרסי המוזיקה היוונית השנתי, בו צופי הערוץ בוחרים את הווידאו קליפים ואת האמנים המועדפים עליהם בקטגוריות שונות. הערוץ מארגן ומשדר אירועי מוזיקה נוספים ביוון ומעביר בשידור חי את רוב טקסי פרסי המוזיקה החשובים בעולם.

MAD TV שייך לרשת תקשורת ולרשת מסחרית מבית היוצר של MAD. הרשת כוללת ערוצי טלוויזיה נוספים במדינות שונות או ערוצים ממוקדי תכנים, כגון MAD BG בבולגריה הכולל תוכניות מוזיקה בולגרית, בלקנית ובינלאומית, MAD TV Cyprus בקפריסין הכולל תוכניות מוזיקה יוונית, קפריסאית ובינלאומית, MAD WORLD בצפון אמריקה, דרום אפריקה ואוסטרליה, המשדר תוכניות מוזיקה יוונית לקהילות היווניות במדינות אלה. כמו כן הערוץ MAD GREEKZ ביוון מתמקד במוזיקה יוונית מודרנית ומשודר ביוון באמצעות תשתית שידורי הלוויין של NOVA.

רשת MAD כוללת גם את תחנת הרדיו MAD RADIO המשדר תוכניות מוזיקה, תרבות וספורט ביוון, וכן אתרי אינטרנט המציעים תוכני מוזיקה, משחקים, סקרים ומידע על אירועי תרבות, קולנוע, תיאטרון, פסטיבלים וטקסי פרסי מוזיקה.

רשת MAD היא גם רשת מסחרית המציעה בין היתר שירותי תקשורת סלולרית, מכירת תוכני מוזיקה דיגיטליים להורדה למכשירי טלפון ניידים, ומכירת תקליטורים דרך ערוצי הטלוויזיה ואתרי האינטרנט. בנוסף הרשת משווקת כרטיסי אשראי המיועדים לדור הצעיר ומקנים לו הטבות מיוחדות. בזכות ההכרה הרבה ברשת MAD ביוון התירה הרשת לחברות מסוימות להשתמש בלוגו שלה ולהטביעו על מוצרים, כגון מחברות ויומנים, שהן משווקות.

== קישורים חיצוניים ==
* 

== הערות שוליים ==

קטגוריה:ערוצי טלוויזיה
קטגוריה:ערוצי מוזיקה
פיראטים!

פיראטים! (באנגלית: The Pirates! In an Adventure with Scientists!) הוא סרט אנימציה קומי שיצא לאקרנים ברחבי העולם במהלך שנת 2012. בשנה זו, הסרט היה מועמד לפרס אוסקר לסרט המונפש הטוב ביותר.

== תקציר העלילה ==
קפטן פיראט, שודד הים המזוקן והנלהב, אימת יורדי הים. כשלצידו צוות כושל במיוחד, נראה שאין להם סיכוי מול הסכנות האורבות להם בדרך. אך לקפטן יש מטרה אחת: להכות באויביו המרים בלאק בלאמי וקוטלאס ליז, כדי לזכות בפרס פיראט השנה. הם יוצאים למסע בין חופים אקזוטיים לרחובותיה הערפיליים של לונדון הוויקטוריאנית, ולאורך הדרך נלחמים במלכה השטנית ומתחברים למדען צעיר ואומלל-צ'ארלס דרווין, ולרגע לא מוותרים.

== הפקה ==
הסרט נעשה בדמויות פלסטלינה בשימוש טכניקת הסטופ-מושן, אך על מנת להעשיר את האפקטים הוויזואליים נעשה שימוש קטן בהנפשה ממוחשבת. בנוסף, מחלת הצרעת שונתה למחלת המגפה בעקבות תביעה של ארגוני בריאות כי זה פוגע בחולי המחלה.

== ביקורת ==
הסרט זכה לביקורות חיוביות ממבקרים. אתר Rotten Tomatoes נתן לסרט 86% המבוססים על 144 חוות דעת ודירוג ממוצע של 7.2 מתוך 10. אתר Metacritic נתן לסרט 73% המבוסס על 31 חוות דעת.

== קישורים חיצוניים ==

* 

* [http://www.seret.co.il/movies/s_movies.asp?MID=3527 פיראטים באתר seret]

קטגוריה:ערכים שבהם תבנית בריטניקה אינה מתאימה
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:ארדמן אנימציות
קטגוריה:סרטי 2012
קטגוריה:סרטי אנימציה ממוחשבת
קטגוריה:סרטי קומדיה מונפשים
קטגוריה:סרטי קולומביה
קטגוריה:סרטי הנפשה בריטיים
קטגוריה:סרטי קומדיה בריטיים
קטגוריה:סרטי אנימציה בסטופ-מושן
קטגוריה:סרטי סוני הנפשה: סרטים
קטגוריה:סרטי אנימציה של סרטי קולומביה
שלמנאסר הרביעי

שלמנאסר הרביעי (על שם האל שלמן) היה מלך אשור בתקופת האימפריה האשורית החדשה. הוא מלך בין השנים 773-783 לפנה"ס.

שלמנאסר היה בנו ויורשו של המלך אדד-ניררי השלישי, מעט מאוד ידוע על תקופת מלכותו. על פי הקאנון האפונימי של אשור הוא הוביל מספר מסעות מלחמה כנגד אוררטו ממלכה מצפון לאשור. בשנת 773 יצא למסע מלחמה כנגד ארם דמשק. מסע מלחמה זה הוא שאיפשר לירבעם השני מלך ממלכת ישראל להשתחרר מעולה של ארם דמשק. שלטונה של אשור נחלש מאז מותו של אבי סבו שלמנאסר השלישי ותקופת שלטונו המשיכה מגמה זו. שלטונו הוגבל על ידי השפעתם החזקה של נכבדים חשובים ובמיוחד מפקד הצבא האשורי שמשי-אילו.

את שלמנאסר הרביעי, ירש אחיו אשור-דן השלישי.

== לקריאה נוספת ==
<div class="mw-content-ltr">
* 
</div>

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מלכי האימפריה האשורית החדשה
מחוז בראון

מחוז בראון הוא מחוז במדינת ויסקונסין שבארצות הברית. נכון ל-2010 אוכלוסייתו היא 248,007 תושבים. בירת המחוז היא גרין ביי.

המחוז הוא אחד משני המחוזות המקוריים של ויסקונסין (יחד עם מחוז קראופורד), בעת היווצרות המדינה מחלקה המזרחי של טריטוריית מישיגן בשנת 1818. מאז חולק המחוז שוב ושוב עד לשטחו הנוכחי. המחוז נקרא על שמו של הגנרל ג'ייקוב בראון, גנרל בכיר במלחמת 1812.

שטח המחוז (נכון ל-2010) הוא 1592.8 קמ"ר, שמתוכם 225.3 הם גופי מים.

== קישורים חיצוניים ==

* 

==הערות שוליים==

בראון
ריכוזיות כלכלית

ריכוזיות כלכלית היא המידה בה נתח שוק נמצא בידיים מועטות. את רמת הריכוזיות הכלכלית במשק ניתן לבחון לפי ענפים או לפי המשק כולו.

== ריכוזיות בענף בודד ==
מבנה שוק שבו נתח ניכר מהפעילות בענף משקי נשלט על ידי מספר קטן של חברות. תופעת הריכוזיות בענפים בודדים נגרמת לעיתים כתוצאה מרכישות
ומיזוגים בשוק. לרוב, כאשר חל מצב של ריכוזיות בענף מסוים, יתרון הגודל המביא להפחתת עלויות הייצור לא בא לידי ביטוי בהורדת מחירים אלא מביא לצמצום התחרותיות ולהגדלת הרווחים של החברות כיוון שכל ספק בשוק מודע לצעדיהם של הספקים האחרים ולוקח בחשבון את צעדיהם הסבירים של שאר השחקנים בשוק.

==ריכוזיות במשק ==
מבנה שוק שבו נתח ניכר מהשוק נשלט על ידי מספר קטן של קבוצות עסקים, לרוב חברות החזקות שנשלטות בידי יחידים או משפחות. תופעה זו רווחת במיוחד במדינות מתפתחות.

==ריכוזיות במדינות שונות==
=== ארצות הברית ===
על פי בדיקה של האקונומיסט, שבחן את נתוני מפקד הכלכלה האמריקאי משנת 2007 ועד לשנת 2016, מתוך 893 ענפים שנבדקו במשק האמריקאי, כשני-שלישים נהפכו לריכוזיים יותר.

=== ישראל ===

על פי נתוני דו"ח הבנק העולמי, שפורסם בשנת 2009, עולה כי 12.0% משווי השוק הישראלי מוחזק בידי פירמידות שליטה (מקום 17 מבין 45 המדינות שנבדקו) ו-23.3% משווי השוק הישראלי מוחזקים בידי חברות החזקה (מקום 20 מבין 45 המדינות שנבדקו)<ref></ref>.

באוקטובר 2010, הקימה ממשלת ישראל את הוועדה להגברת התחרותיות במשק (שכונתה גם ועדת הריכוזיות) כדי לבדוק את הנושא לעומק ולגבש פתרונות כיצד להתמודד עם בעיית הריכוזיות במשק<ref></ref>. הוועדה הגישה את המלצותיה הסופיות בפברואר 2012 ובעקבות המלצתה חוקק בשנת 2013 חוק לקידום התחרות ולצמצום הריכוזיות.

==ראו גם==
*
* גיא רולניק
* חוק לקידום התחרות ולצמצום הריכוזיות
*אוליגופול
*רשות ההגבלים העסקיים
*מדד הרפינדל-הירשמן

==לקריאה נוספת==

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כלכלה
קטגוריה:קבלת החלטות
פירמידת שליטה

פירמידת שליטה היא מבנה החזקות של חברות ציבוריות, שנוצר במטרה להשיג שליטה בחברה בצורה עקיפה ותוך כדי מינוף. לרוב, מדובר בשליטה שלא ניתן היה להשיג בצורה ישירה.

==אטימולוגיה==
טעות נפוצה היא, שפירמידת שליטה מורכבת מחברות בנות שלהן חברות נכדות (רבות יותר) כך שבתרשים המבנה ייראה כפירמידה. פירמידה יכולה להיות מורכבת משרשור יחיד. הכוונה במינוח פירמידה, נגזר מהיחס הפירמדיאלי – יחס ההשקעה לעומת יחס השליטה. במילים פשוטות כמות כסף (או לחלופין מניות) קטנה שולטת על כמות כסף (או מניות) גדולה.

==דוגמה למימוש פירמידת שליטה==
<small>תרשים המתאר את פירמידת השליטה של מוטי</small>
על מנת לפשט ולהבהיר את הדברים (ולהימנע ממושגים פיננסיים מורכבים בשלב זה) תובא דוגמה להלן:
איש העסקים מוטי שואף להשתלט על חברת "טלפוניה לישראל" שערכה מוערך בכ-800 ש"ח.
אם היה בידיו הון עצמי של 400 ש"ח היה יכול לבצע זאת בצורה ישירה, תוך הגשת הצעת רכש או רכישת מניות ישירה של מה שמכונה "גרעין שליטה" של למעלה מ-50% ממניות החברה <small>(ניתן להשיג גם שליטה ישירה באמצעות גרעיני שליטה נמוכים יותר, אך הדבר פחות נפוץ בשוק הישראלי. שוב, לצורכי הדוגמה ומטעמי פשטות נניח שיש צורך בגרעין שליטה של 50% לפחות).</small> 
למוטי כאמור, הון עצמי של 51 ש"ח בלבד, אשר מאפשרים לו רכישה ישירה של 6.25% בלבד מסך מניותיה של "טלפוניה לישראל". אלו לא יאפשרו לו להשיג גרעין שליטה מספק בחברת "טלפוניה לישראל".

לכן, מוטי מחליט להשיג שליטה באמצעות מבנה פירמידאלי.
*מוטי מקים את חברת "מוטי החזקות" – שהונה ההתחלתי הוא 51 – כספו של מוטי. הוא מנפיק מניות לציבור בשווי 49 ש"ח, כך שהוא עדיין נותר הרוב ששולט בחברה, ונוטל הלוואה (לדוגמה באמצעות הנפקת אג"ח) בסך 100 ש"ח. בעקבות הגיוסים, סך הכסף שבשליטת מוטי צומח ל-201 ש"ח.
*"מוטי החזקות" מקימה חברת בת בשם "אלינור החזקות" – "אלינור החזקות" מקבלת לקופתה 201 ש"ח מהחברה האם ומגייסת הון נוסף בסך 200 ש"ח באמצעות הנפקת מניות לציבור (יש לשים לב שהיא מותירה בידיה למעלה מ-50% מהמניות). 

נתבונן במבנה עד כה. גרעין השליטה של "אלינור החזקות" (מעל 50% מסך המניות) נמצא בידי חברת "מוטי החזקות". גרעין השליטה של "מוטי החזקות" נמצא בבעלותו הישירה של מוטי. כעת הוא שולט ב-401 ש"ח באמצעות 51 ש"ח (מינוף של פי 8) ולמרות שסך המניות האמיתי שלו ב"אלינור החזקות" הוא 25%.

*חברת "אלינור החזקות" משתלטת על חברת "טלפוניה לישראל" – כעת חברת "אלינור החזקות" שבקופתה 401 ש"ח ורוכשת מניות בשווי 401 ש"ח שמהוות באותו הרגע מעל 50% ממניותיה של "טלפוניה לישראל". כעת למוטי החזקה ישירה ב-12.5% אחוז ממניות "טלפוניה לישראל" אך בה בעת יש לו גרעין שליטה בחברה. יחס המינוף כעת הוא 1:16, באמצעות 51 ש"ח השיג מוטי שליטה על חברה בשווי 800 ש"ח.

== בישראל ==
בישראל חוקק בשנת 2013 חוק הריכוזיות שמטיל מגבלות על הקמת פירמידות שליטה. החוק חייב חברות לצמצם את מספר השכבות בפירמידה ל-3 שכבות עד לדצמבר 2017, ול-2 שכבות עד לדצמבר 2019.

==קישורים חיצוניים==
*

==הערות שוליים==

קטגוריה:כלכלה
קטגוריה:קבלת החלטות
קטגוריה:שוק ההון
ליטופטרנה

שחזור של [[תאוסודון]]
ליטופטרנה (שם מדעי: Litopterna) היא סדרה נכחדת של פרסתנים מעידן הקנוזואיקון אשר התקיימו באמריקה הדרומית מהפלאוגן עד הפליסטוקן.

==מאפיינים==
מינים מסדרה זו התאפיינו בגפיים שבהן פחות מחמש אצבעות, לעיתים אף אצבע אחת כמו הסוס. משמעות השם היא "קרסול פשוט" כיוון שעצמות הקרסול של מיני הסדרה התפתחו להתאמה לניידות ולמהירות גבוהות.
מיני הסדרה שהיו אוכלי-צמחים, נפוצו ברחבי דרום אמריקה והיו אנדמיים לה.

==אבולוציה==
בעבר שלטה הסברה כי הסדרה התפתחה מסדרת הקונדילרסים שנכחדה, או ששתיהן התפתחו מאותו מקור, אולם כיום מרבית המדענים סבורים כי ההתפתחות הייתה בנפרד ולכן כיום הסדרה ממוינת תחת העל-סדרה מרידיונגולטיים.
הסדרה התפתחה במה שמכונה "בידוד מזהיר", כשדרום אמריקה הייתה מנותקת מיבשות אחרות לאחר פיצולה של גונדוונה, דבר שאפשר את התפתחותם של מינים, ללא איום של טורפים או מתחרים מאזורים אחרים.

==משפחות==
* Protolipternidae – בה הדיאדיפורוס
* מקרוקניים (Macraucheniidae)
* Notonychopidae
* Adianthidae
* Proterotheriidae – בה התואתריום

==קישורים חיצוניים==

* 
* [http://www.theodora.com/encyclopedia/l2/litopterna.html ליטופטרנה], באנציקלופדיה בריטניקה (1911)
* [http://www.encyclopedia.com/doc/1O8-Litopterna.html ליטופטרנה], באתר encyclopedia.com
* [http://www.bbc.co.uk/nature/life/Macrauchenia מקרוקניה, אחד ממיני הסדרה], באתר הטבע של BBC

*
קטגוריה:בעלי חיים שתוארו ב-1889
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1889
גטו סוסנוביץ

גטו סוסנוביץ היה גטו יהודי שהוקם בעיר סוסנוביץ שבמחוז שלזיה עילית בפולין הכבושה בתקופת השואה.
גירוש יהודי גטו סוסונוביץ על ידי חיילים גרמנים.

== היסטוריה ==
לפני מלחמת העולם השנייה חיו בסוסנוביץ כ-30,000 יהודים, שהיוו כ-20% מאוכלוסיית העיר. לאחר הכיבוש הגרמני גרשו הנאצים לסוסנוביץ את היהודים מהקהילות הקטנות שבסביבתה, בשיאו היו בגטו כ-45,000 איש. סוסנוביץ ובנדין הסמוכה הפכו לעיירות מרכזיות באזור זגלמביה שעדיין היו מיושבות על ידי יהודים.

העיר, הממוקמת על הגבול בין פולין לגרמניה לפני המלחמה, נכבשה על ידי גרמניה הנאצית בימים הראשונים של הפלישה לפולין בספטמבר 1939. יהודים מקומיים רוכזו באופן מיידי והחל מסע הוצאות להורג ראשונות. זמן קצר לאחר מכן, הוקם הגטו. ב-9 בספטמבר, נשרף בית הכנסת הגדול בסוסנוביץ.

בגטו הוקמו יודנראט בראשותו של משה מרין וכן משטרה יהודית. בחודשים הראשונים של שנת 1940 נוצר בסוסנוביץ "המשרד המרכזי של המועצות היהודיות בשלזיה עילית" בראשותו של מרין, שייצג כ-45 יישובים. בהמשך הפך מרין לידוע לשמצה כ"דיקטטור של היהודים" באזור זגלמביה, כשבכוחו לקבוע חיים או מוות של היהודים המקומיים. בסוסנוביץ הוקם מחנה עבודה מקומי ובו סדנאות שונות, תחת פיקוחם של הגרמנים. למחנה עבודה זו הובאו יהודים מיישובי הסביבה למשל מסלווקוב.

מאז הוקם הגטו, החלו יהודים להישלח למחנות עבודה והשמדה במעין 'טפטוף' קבוע. בסוף אפריל 1942 נשלח צו התייצבות ליהודי הגטו, אלפי יהודים, בינייהם נטולי משפחות עבודה, זקנים ומשפחות מרובות. למתייצבים נאמר שיעד הגירוש הוא טרזין, בעוד שיעד הגירוש היה אושוויץ.

ב-10 במאי 1942 התרחש מועד גירוש נוסף לאושוויץ. מעטים מהמועמדים לגירוש התייצבו, ולפיכך הגסטאפו, בסיוע המשטרה היהודית והיודנרט הוביל לתפיסת יהודים נוספים. בשילוחים שהתרחשו בשנת 1942 בחודש מאי גורשו 1500 יהודיים, וביוני גורשו 2000 יהודיים. ב-12 באוגוסט 1942 בוצעה סלקציה המונית בגטו. תושבי הגטו נקראו להירשם. בפועל התרחשה סלקציה לקראת גירוש. כ-22,000 מיהודי סוסנוביץ' התייצבו למפקד, וכ-4,000 יהודים גורשו לאושוויץ.

ב-15 במרס 1943 הושלמה העברת התושבים הפולנים מגטו שרודולה והחלו להעביר את יהודי סוסנוביץ לגטו זה. מאוקטובר 1942 עד ינואר 1943 הגטו הועבר למחוז סרודאלה הגובל בגטו בנדין. בשלב זה, כ-13,000 יהודים עדיין חיו בסוסנוביץ. אלפי יהודים גורשו מהגטו לאושוויץ ביוני 1943. הגטו חוסל חודשיים לאחר מכן, בחודש אוגוסט, וכמעט כל היהודים שנותרו בו גורשו גם כן לאושוויץ. כמה מאות יהודים נותרו בגטו שרודאלה, שחוסל בינואר 1944.

פעילות מחתרתית בגטו סוסנוביץ אורגנה על ידי תנועות הנוער הציוניות גורדוניה והשומר הצעיר. במהלך הגירוש הסופי באוגוסט 1943, הארגון היהודי הלוחם (אי"ל) בבנדין וסוסנוביץ קיים מרד נגד הגרמנים, כאקט אחרון של התרסה, אך הוא לא צלח, ומרבית הלוחמים היהודים נהרגו מול הכוחות הגרמניים העדיפים.

התנגדותם של תושבי הגטו מונצחת באחד מרחובותיה של סוסנוביץ, הנושא את השם "רחוב גיבורי הגטאות".

==קישורים חיצוניים==

* 
* 
* 
* [http://www.yivoencyclopedia.org/article.aspx/Merin_Mosheh משה מרין (אנגלית)] מתוך [http://www.yivoencyclopedia.org/ אנציקלופדיה YIVO ליהדות מזרח אירופה]
* 
* 

== הערות שוליים ==

סוסנוביץ
קטגוריה:סוסנוביץ
קטגוריה:אתרי מרידות יהודים בשואה
מאניטולין

מאניטולין (באנגלית: Manitoulin) הוא אי בימת יורון שבאונטריו, קנדה. האי הוא אי האגם הגדול בעולם, שטחו 2,766 קמ"ר והוא האי ה-172 בגודלו בעולם כולו. על פני האי ישנם אגמים רבים, שבתוכם איים, כשעל חלקם ישנם אגמים גם כן.

משמעות שם האי בשפה הילידית היא "אי הרוחות", והוא שימש כאתר מקודש עבור השבטים המקומיים. האדם האירופאי הראשון שהתיישב על האי היה כומר ישועי, שפתח מיסיון על האי בשנת 1648. הגעת האדם הלבן גרמה להתפרצות מגפות בקרב הילידים, שמערכת החיסון שלהם לא הייתה עמידה בפני המחלות האירופאיות. האי נשאר שומם כמעט במשך 150 שנה. רק בשנת 1812 חזר האי ויושב על ידי השבטים המקומיים, ובשנת 1862 הותר גם למתיישבים אירופאיים להתיישב באי. 

אוכלוסיית האי (נכון ל-2016) מונה 13,255 תושבים. רובם (61.1%) לבנים והשאר ילידים קנדיים.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אונטריו: איים
קטגוריה:הימות הגדולות: איים
טיל (משקע)

תקריב של טיל קרחוני. אפשר להבחין בכך שהחומר לא ממויין ושחומר דק (סילט וחרסיות) מהווים את המטריקס (הצמנט -החומר המלכד)

טיל (Till), טיל קרחוני (glacial till) או מִרְבַּץ מוֹרֵנָה הוא משקע בלתי ממויין. הוא חלק מהסחופת הקרחונית והוא מושקע על ידי קרחון. הרכבו משתנה בין חרסיות, לתערובת של חרסיות, חול, חצץ ובולדרים. חומרים אלה הם תוצאה של ההסעה הקרחונית. סלע הקרקעית נתון לשחיקה של הקרחון, שימשיך לסחוף את החומר הלאה. הטיל מושקע במורנות השונות, אם בתת-הקרחון, המורנה הצידית או מורנת הקצה.
עם הפשרת הקרחון, יוסעו משקעי הטיל (הקלים דים להסחף במי הפשרת הקרח), הלאה. באגמים קרחוניים, יושקעו כוורוות (varves). הטיל עשוי להכיל גם מינרלים בעלי ערך שנסחפו על ידי הקרחון, כמו אבני חן ואף יהלומים (יהלומים נמצאו בטיל קרחוני בצפון אמריקה -בקנדה ובארצות הברית -במדינות וויסקונסין ואינדיאנה).

==ראו גם==
* סחיפה
* סחף 
* גאומורפולוגיה קרחונית
* מורנה (גאוגרפיה)

==קישורים חיצוניים==

* 

==ביאורים==

==הערות שוליים==

קטגוריה:גאולוגיה קרחונית
קטגוריה:גאומורפולוגיה קרחונית
זריחת הארץ

"זריחת הארץ" [[24 בדצמבר 1968]]
זריחת הארץ (באנגלית: Earthrise) הוא תצלום של כדור הארץ הזורח מעל פני הירח, שצולם על ידי האסטרונאוט ויליאם אנדרס ב-1968 במהלך משימת אפולו 8. התמונה נכללה בסדרת 100 התמונות המשפיעות ביותר בכל הזמנים של טיים מגזין ונחשבת בתור "התצלום הסביבתי המשפיע ביותר שצולם".

==פרטים==
זריחת הארץ הוא שמו של תצלום AS8-14-2383 של נאס"א שצולם במהלך משימת אפולו 8.

מפקד המשימה, האסטרונאוט פרנק בורמן, צילם תמונה דומה בשחור לבן בטרם צולמה תמונה זו. התמונה צולמה בשנית על ידי אנדרס עם סרט צילום צבעוני, ולמעשה זו התמונה שזכתה לפרסום. 

התמונה צולמה במהלך המסלול סביב הירח ב-24 בדצמבר 1968, באמצעות מצלמת הסלבלד. במצלמה היה סרט פילם אשר יוצר במיוחד על ידי חברת קודאק.

ניתן להאזין להקלטה של האירוע, בו שלושת אנשי הצוות, אנדרס, בורמן וג'יימס לוול משוחחים ברגע הצילום.

צולמו הרבה פריימים מהרגע הזה, כפי שניתן להבין גם מהקלטת האירוע, בהוראתו של בורמן. לאחר שאנדרס צילם (הגדרות הצילום היו 1/250 השנייה וצמצם F/11), צילם גם לוול עוד שתי תמונות, אך בהגדרות צילום שונות.

באוטוביוגרפיה של בורמן ניתן למצוא תמונה בגודל כמעט עמוד שלם רפרודוקציה של צילום השחור לבן אותו צילם מהאירוע, יחד עם הכיתוב "אחת התמונות המפורסמות בהיסטורית הצילום - צולמה לאחר שלקחתי את המצלמה מאנדרס". בורמן היה מפקד המשימה, ועוד ציין בספרו כי זו התמונה ששירות הדואר השתמש בה על בול, ואין עוד הרבה צילומים ששוכפלו כמו תמונה זו. אך כפי שנכתב קודם, התמונה שמופיעה בספרו של בורמן אינה זהה לתמונה שצילם אנדרס, כאשר מלבד המיקום השונה של כדור הארץ, גם צורת העננים שונה.
גרסת השחור לבן של התמונה, כפי שצולמה על ידי [[פרנק בורמן]]
התצלום מופיע בספר שהוציא מגזין לייף "100 צילומים ששינו את העולם".

ב-1969 הפיק שירות הדואר האמריקאי בול עם פרטים מתמונה זו, עם הכיתוב "...In the beginning God" (בראשית ברא אלוהים).
הבול שהפיק שירות הדואר האמריקאי

==ראו גם==
* The Blue Marble
* נקודה כחולה חיוורת

==קישורים חיצוניים==

* [https://www.osimhistoria.com/osim-minhar/ep15-apollo8_nasa ״הזריחה ששינתה את העולם״] - פרק על התמונה בהסכת [https://www.osimhistoria.com/osim-minhar ״עושים מינהר״]

==הערות שוליים==

קטגוריה:צילום כדור הארץ מהחלל
קטגוריה:תוכנית אפולו
קטגוריה:יצירות משנת 1968
קטגוריה:טיים מגזין: 100 התמונות המשפיעות ביותר בכל הזמנים
איי פאראסל

איי פאראסל, הנקראים בסינית איי סישָה (Xīshā בפין-יין, 西沙群岛 בסינית או איי חואנג-סה בווייטנאמית), הם קבוצה של מעל 30 איים בים סין הדרומי, כ -320 ק"מ דרומית-מזרחית להינאן ובמרחק דומה צפונית-מזרחית למרכז וייטנאם. שנמצאים תחת ריבונותה של הרפובליקה העממית של סין, למרות שגם טאיוואן ווייטנאם טוענות לבעלות עליהם. בסוף המאה התשע עשרה צרפת תבעה את האיים כחלק ממושבת וייטנאם שלה, ואחרי שהצרפתים נסוגו מווייטנאם בשנת 1954 טענה זו עברה לדרום וייטנאם.<ref></ref> 

האיים היו נתונים תחת עימותים צבאיים בין צבאות סין ווייטנאם, אך ב-1974 הצליחה סין לבסס את שלטונה על האיים. 

ניהול האי נמצא תחת אחריותו של הממשל של מחוז האינאן שבדרום סין. הממשל בהאינאן הקים ביולי 2012 את העיר סאנשה, שתחום שיפוטה כולל את קבוצת האיים, על מנת לחזק את הטענה הסינית לבעלות על האיים.

== קישורים חיצוניים ==

* [https://web.archive.org/web/20130512002922/http://hebrew.cri.cn/1/2013/04/08/2s16842.htm איי פאראסל ייפתחו בקרוב למטיילים], באתר [http://hebrew.cri.cn הרדיו הבינלאומי של סין] בעברית
* 

== הערות שוליים ==

קטגוריה:איים בים סין הדרומי
פאראסל
פאראסל
קטגוריה:חבלי ארץ במחלוקת
זאב קרן

זאב קרן
זאב קרן הוא מנהל אמנותי וכוריאוגרף של מחול ישראלי לבמה.

קרן מכהן בתפקיד המנהל האמנותי של פסטיבל מחול יזרעאלי המתקיים בחג השבועות במועצה אזורית עמק יזרעאל במסגרת פסטיבל חלב ודבש, וכן כוריאוגרף ומנהל אמנותי של להקת המחול אלון יזרעאל, להקות המחול האירוס הנצרתי מנצרת עילית, להקת המחול רוקדים ישראל מגן יבנה ועוד.

יצירותיו של קרן מביאות לבמה תמונות מהווי הישראלי והיהודי ומ"המקורות" בארץ ישראל. הוא יצר כ-100 ריקודים לבמה, כגון: ריקוד הכותנה, ניגון קראקוב, היא יושבה לחלון, הנוקדים, חוטפי התפוזים, כוחו של ניגון ועוד רבים. 

בנוסף מפיק קרן מזה 20 שנה מופעים בפסטיבל מחול כרמיאל, וכן היה שותף בהפקת אירוע יום העצמאות של הקהילה היהודית בפרנקפורט - גרמניה. 

קרן חבר בדירקטוריון הישראלי של המועצה הבינלאומית לפסטיבלי פולקלור ואמנות עממית [http://www.cioff.org הס.י.או.ף] ושל [http://www.maataf.co.il/ מעת"ף- המרכז הישראלי לחילופי תרבות עממית ופולקלור]. 
 
קרן הוזמן ללמד כוריאוגרפיה בארץ ובעולם: במוסקבה ובסנט פטרבורג שברוסיה. בקייב ובחרקוב שבאוקראינה. פרנקפורט ובברלין שבגרמניה. בלונדון, אנגליה. בוויטבסק, בלארוס.
== קישורים לחלק מהריקודים שזאב יצר ==
* 
* 
* 
* 

קטגוריה:כוריאוגרפים ישראלים
קטגוריה:ריקודי עם בישראל: כוריאוגרפים
אליהו גוז'נסקי

אליהו (אַליוֹשָה) גוֹזַ'נסקי (ביידיש: גאָזשאַנסקי; 1 באוגוסט 1914 – 21 בדצמבר 1948) היה ממנהיגי המפלגה הקומוניסטית בארץ ישראל.

==קורות חייו==
אליהו גוז'נסקי נולד כבן יחיד לפרידה ויצחק גוז'נסקי בסנקט פטרבורג. ב-1917 עברה המשפחה להורדנה, שם הצטרף לתנועת השומר הצעיר. בגיל 16 עלה לארץ ישראל והצטרף לקיבוץ גליל ים. אחר כך התקבל לבית הספר מקוה ישראל ושם הצטרף לתנועת ברית הנוער הקומוניסטי הישראלי, כרבים מחברי התנועה שהגיעו מהתנועות הכחולות.

ב-1933 נשא לאישה את אסתר (לבית אנקורי). ב-1936 חזר לפולין על מנת ללמוד בבית הספר למודדים מוסמכים בהורדנה, שם הצטרף לתנועה המקבילה הפולנית. באחת מפעולות התנועה, שפעלה במחתרת, נאסר ונדון לשמונה שנות מאסר, אך השתמש בנתינותו הארצישראלית ושב לארץ ישראל ב-1938. בארץ ישראל עבד במקצועו כמודד עבור הצבא הבריטי וכפועל בפרדסים. חזר לפעול במסגרת המפלגה הקומוניסטית של פלשתינה, שפעלה כמחתרת לכל דבר. הוא נבחר כחבר ועד הסניף בתל אביב ואחרי הריגתו של מזכיר הסניף בידי הבולשת הבריטית ביולי 1941 הפך לאחראי על פעילות האיגוד. מאחר שהתנועה הוגדרה על ידי הבולשת כמחתרת נעצר ב-1941 ונכלא לזמן-מה.

עם שחרורו מהכלא החל לעבוד במלטשת היהלומים "כוכב". עד מהרה נהפך למנהיג שביתות בענף, וכשיצאה המפלגה מן המחתרת נבחר לנציגהּ במועצת פועלי תל אביב. על אף שהפך להיות חלק מהממסד הפועלי, השלטונות הבריטים מחד ו"ההגנה" מאידך המשיכו לעקוב אחר פעילותו הפוליטית.

כמנהיגים פוליטיים אחרים בתקופה נהג גוז'נסקי לכתוב מאמרים, שירים וכיוצא בזה. חלק ממאמריו פורסמו ב"קול העם", ביטאונה של מפלגתו. מיד עם קום המדינה היה בין המארגנים של ועידת האיחוד בקולנוע מאי בחיפה, שבה התמזגו המפלגה הקומוניסטית של פלשתינה (פק"פ) והליגה לשחרור לאומי לתנועה אחת, היא המפלגה הקומוניסטית הישראלית (מק"י). חודשיים לאחר מכן יצא לפולין על מנת לייצג את המפלגה המאוחדת בוועידת האיחוד של שתי מפלגות הפועלים, הסוציאליסטית והקומוניסטית, בשובו נהרג בתאונת מטוס ביוון. נקבר בבית העלמין נחלת יצחק. השאיר אחריו אישה ובן – יורם, לימים בעלה של חברת הכנסת תמר גוז'נסקי.

==כתביו==
* גראָדנע, [תל אביב: חמו"ל, 1945]. 
** גרודנה; הקדמה: מאיר וילנר; תרגום מאידיש: ברזילי נוף, תל אביב: המפלגה הקומוניסטית הישראלית, תשל"ח.
* מעמד הפועלים במערכה, תל אביב: הוועד המרכזי של המפלגה הקומוניסטית, תש"ו.

לאחר מותו:
* דער מענטש האָט געזיגט: א כראָניק פון א שטאָט, ורשה; תל אביב: יידיש בוך, 1949. (רומן)
** האדם ניצח: כרוניקה של עיר; תרגם מאידיש: מאיר פרוש, בת ים: תמר ויורם גוז'נסקי, 2011.
* במערכות המעמד והעם: קובץ מאמרים ונאומים, תל אביב: הוועד המרכזי של המפלגה הקומוניסטית הישראלית, 1959.
* תמר גוז'נסקי (עורכת), קום התנערה!: אליהו (אליושה) גוז'נסקי – כתביו ועליו, חיפה: פרדס, תשס"ט 2009.

==קישורים חיצוניים==
* הספר [http://gozansky.co.il/wp-content/uploads/2012/08/קום-התנערה.pdf קום התנערה!: אליהו (אליושה) גוז'נסקי – כתביו ועליו] (2009), באתר של תמר גוז'נסקי
* 
* * 
* 
* 

==הערות שוליים==

קטגוריה:אנשי העלייה הרביעית
קטגוריה:פעילי המפלגה הקומוניסטית של פלשתינה
קטגוריה:קומוניסטים ישראלים
קטגוריה:סגל קול העם
קטגוריה:גרודנו: אישים
קטגוריה:בוגרי בית הספר החקלאי מקוה ישראל
קטגוריה:ישראלים שנהרגו בתאונות אוויריות
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1914
קטגוריה:ישראלים שנפטרו ב-1948